ועדת העבודה והרווחה, כנסת 24, פרוטוקול מספר 44, 2021-12-06 10:00

אפרת רייטן: בוקר טוב, לחברי ועדת העבודה והרווחה, אנחנו מתכבדים לפתוח את הישיבה הבוקר.

אפרת רייטן: היום ה-6 בדצמבר 2021, ב' בטבת, תשפ"ב.

אפרת רייטן: הבוקר נדון ונצביע בהצעה להקמת ועדת משנה לעניין בטיחות בעבודה, בעיקר, בדגש בענף הבנייה.

אפרת רייטן: החשיבות הגדולה היא באמת להסדיר את כל מה שרלבנטי לבטיחות בעבודה ולגהות.

אפרת רייטן: הצעתי היא למנות את חבר הכנסת אוסאמה סעדי, כיו"ר הוועדה, וחברי הכנסת מטעם הוועדה שיכהנו בוועדת המשנה עם חבר הכנסת יצחק פינדרוס, חבר הכנסת מופיד מרעי, חברת הכנסת אלינה ברדץ' יאלוב, חבר הכנסת מאזן גנאים, וחברת הכנסת מיכל רוזין.

נעה בן שבת: הוועדה יכולה לעסוק בנושאים הקשורים לבטיחות בעבודה.

נעה בן שבת: לקיים פיקוח פרלמנטרי, לערוך דיונים יזומים בנושא.

נעה בן שבת: היא גם יכולה לדון בהצעות-לסדר יום בדיונים מהירים בנושאים אלה אם יושבת-הראש של הוועדה החליטה להעביר אותם לדיון בה.

נעה בן שבת: הם יועברו כמובן לוועדת העבודה והרווחה על-ידי מליאת הכנסת והנשיאות.

נעה בן שבת: ועדת המשנה יכולה לדון בהצעות חוק ובתקנות, או חקיקת משנה, רק אם יושבת-ראש מחליטה להעביר אותן אליה, וכמובן, האישור שלהן ייעשה במליאת הוועדה, בוועדת העבודה והרווחה.

מופיד מרעי: בצורה פרטנית או מראש?

נעה בן שבת: הסכמה פרטנית.

אפרת רייטן: פרטנית.

אפרת רייטן: הואיל ומדובר בוועדה מאוד חשובה, אני חושבת שחבר הכנסת אוסאמה סעדי, שכבר עסק בנושא, וכבר היה יו"ר בכנסות הקודמות של הוועדה הזו – גם צבר את הניסיון.

אפרת רייטן: גם הנושא הזה, אני יודעת שהוא קרוב לליבך, ואתה דואג באמת בצורה מעוררת הערכה רבה לחיי אדם.

אפרת רייטן: גם בתוקף תפקידך כעו"ד, מביא איתך גם עוד הרבה מאוד כישורים ויכולות נוספות שאין לי ספק שהן מסייעות לך לערוך ולקיים את התפקיד הזה בצורה הכי טובה שיכולה להיות.

אפרת רייטן: אני באמת סומכת עליך, וכך, חברי הוועדה האחרים.

אפרת רייטן: המשימות הן אדירות.

אפרת רייטן: ראיתי הבוקר שמתחילת השנה – 457 נפגעים.

אפרת רייטן: ו-59 הרוגים, ומתוכם, מתוך ה-59, 33 הרוגים בענף הבנייה.

אפרת רייטן: אלה נתונים פשוט קשים.

אפרת רייטן: סגן השרה יאיר גולן, אנחנו יודעים שממונה על הנושא הזה מטעם הממשלה, ועושה כמיטב יכולתו לקדם ולשנות דברים.

אפרת רייטן: אבל אנחנו צריכים באמת את עבודת הכנסת שתיתן כאן את הטון, גם מבחינת הקידום, האצה של הדברים, הפיקוח.

אפרת רייטן: יש כאן עבודה רבה.

אפרת רייטן: אני יודעת שכבר יש לך ניסיון, ואני באמת שמחה להציע אותך כיו"ר ועדה.

אפרת רייטן: ניגש להצבעה.

אפרת רייטן: מי בעד מינויו של חבר הכנסת אוסאמה סעדי, ליו"ר ועדת המשנה, והקמת הוועדה – שירים את ידו.

אפרת רייטן: בעד – רוב

אפרת רייטן: אושר

אפרת רייטן: פה אחד – 3.

אפרת רייטן: אין מתנגדים ואין נמנעים.

אפרת רייטן: ברכות, חבר הכנסת אוסאמה סעדי.

בטיחות בעבודה): תודה.

בטיחות בעבודה): תודה רבה, גברתי היושבת-ראש, באמת, אני מודה על הקמת הוועדה, ועל האמון ועל המלים החמות שאת אמרת בפתיח.

בטיחות בעבודה): באמת, מדובר בסוגיה שחשובה מאוד, שמתייחסת לחיי אדם, ובמקרה הזה, חיי פועלים ועובדים.

בטיחות בעבודה): לגבי המספרים, יש קצת מחלוקת – בין אם זה 64, בין אם זה 59.

בטיחות בעבודה): אבל יותר ממחציתם בענף הבניין, חוץ מאלפי נפגעים.

בטיחות בעבודה): כשמדברים על הרוגים, אז אנחנו שוכחים גם את הנפגעים, ולפעמים הנפגעים – שנינו היינו עורכי דין.

בטיחות בעבודה): כשאתה רואה פועל צעיר שהוא נכה מאה אחוז, זה גם אסון למשפחה ולאיש עצמו.

בטיחות בעבודה): בכנסת הקודמת הייתה לנו ועדה שהצטמצמה לתאונות בענף הבניין.

בטיחות בעבודה): אבל אנחנו רואים חשיבות רבה גם את, גם אני, וגם יתר חברי הוועדה, אנחנו נתייחס באופן רוחבי לכל העניין הזה של הבטיחות בעבודה בכל המקומות - אם זה בניין, בין אם זו תעשייה, ויש הרבה מאוד מה לעשות.

בטיחות בעבודה): לצערנו, התחום הזה היה מופקר בשנים האחרונות.

בטיחות בעבודה): חלק רב מהתקנות כבר פג תוקפן, ולא חודשו.

בטיחות בעבודה): למשל, כל התקנות של הפיגומים.

בטיחות בעבודה): אני יודע שמשרד העבודה וסגן השרה מתכננים רפורמה גדולה, ולכן, אנחנו חייבים פה פיקוח שהרפורמה הזאת תיכנס לתוקף, ושאנחנו ניתן את דעתנו, ושהיא תהיה רפורמה טובה.

בטיחות בעבודה): כמובן, איך שעשינו בכנסת הקודמת, בוועדה הקודמת, עם המנהלת המצוינת, ועם היועצת המשפטית.

בטיחות בעבודה): אנחנו היינו בקשר עם כל הגופים – גם ההסתדרות, וגם האיגודים המקצועיים, וגם העמותות, וגם ארגוני הקבלנים.

בטיחות בעבודה): אנחנו חייבים לשלב ידיים.

בטיחות בעבודה): אפילו אם נציל נפש של פועל אחד - אז עשינו את מלאכתנו.

בטיחות בעבודה): אבל המטרה באמת לצמצם כמה שיותר את הנתונים הזוועתיים בעניין הזה.

בטיחות בעבודה): כמובן, אני כולי מגויס לעניין הזה, ובתיאום מלא איתך, גברתי היושבת-ראש, אנחנו צריכים את העזרה שלך גם בתור יושבת-ראש.

בטיחות בעבודה): אנחנו גם נעשה ביקורים באתרי העבודה, ולראות מקרוב איך מתנהלים העניינים.

בטיחות בעבודה): ולכן, אני מודה לך.

בטיחות בעבודה): כמובן שאנחנו נפשיל שרוולים ונתחיל את העבודה מיד.

בטיחות בעבודה): אנחנו נעשה את התיקון כך שבין הוועדה הכללית לבין ועדת המשנה.

בטיחות בעבודה): תודה לך.

בטיחות בעבודה): וגם לכל החברים שיהיו חברים בוועדת המשנה ונצא לעבודה.

אפרת רייטן: נצא לעבודה בבטיחות.

אפרת רייטן: תודה רבה.

אפרת רייטן: יושב-ראש החדש בוועדת המשנה.

אפרת רייטן: חבר הכנסת טיבי, הגעת לברך.

אחמד טיבי: אני רוצה לברך על בחירתו של חבר הכנסת אוסאמה סעדי, בחירה מצוינת.

אחמד טיבי: הוא היה יו"ר ועדת המשנה בקדנציה הקודמת.

אחמד טיבי: הוא, כל כולו נטוע בנושא הזה שזה נושא כואב, במיוחד בחברה הערבית.

אחמד טיבי: רוב מוחץ של הנפגעים וההרוגים, הם ערבים.

אחמד טיבי: אני רוצה להודות, לך, חברת הכנסת רייטן, יו"ר ועדת העבודה על ההחלטה ועל הבחירה.

אחמד טיבי: אני בטוח שאוסאמה יעשה עבודה מצוינת.

אחמד טיבי: חייבים לשנות את המציאות הזאת של קיפוח חיי אדם בתאונות שחייבים למנוע אותן.

אחמד טיבי: תודה רבה.

אפרת רייטן: תודה רבה, חבר הכנסת טיבי.

אפרת רייטן: חבר הכנסת מופיד מרעי.

אפרת רייטן: בבקשה.

מופיד מרעי: בוקר טוב, גברתי היושבת-ראש, מזל טוב, אדוני היושב-ראש החדש של ועדת משנה.

מופיד מרעי: נעמוד לרשותך עם כל הניסיון שיש לי.

מופיד מרעי: אגב, אני יושב-ראש ועדת חקירה לנפגעי תאונות בצבא, כך שהרקע לבדיקה של תאונות יש.

מופיד מרעי: הייתי מנהל אגף בביטוח הלאומי.

מופיד מרעי: בכל מקרה, את הידע אני כן שם כאן לפי ההבנה.

מופיד מרעי: מה שחשוב כאן מעבר לברכות, ולמזל טוב, וזה מלווה אותנו גם בתאונות בדרכים, גם באלימות וגם לי - התחושה בשטח, וגם כחבר כנסת, ולפני זה בתפקידים הקודמים, שאנחנו מדברים הרבה ועושים פחות.

מופיד מרעי: כשאתה בא ובודק את זה כל יום בבוקר, האם יש איזה אירוע בישוב כזה או אחר.

מופיד מרעי: אתה אומר לעצמך, אתה יודע מה, עד מתי אנחנו נדבר?

מופיד מרעי: עד מתי אנחנו נתכנן, ולא נוציא לפועל?

מופיד מרעי: אני אבקש ממך, באמת, מכל הסיוע האפשרי, להיות פרקטיים לעשייה.

מופיד מרעי: אם לא נהפוך להיות פרקטיים בעשייה שלנו – לא נוריד את רמת העבודה.

מופיד מרעי: יש הרבה הרוגים מתאונות עבודה, כל אחד יודע.

מופיד מרעי: הענף הזה לא מסודר.

מופיד מרעי: אני תמיד מדבר על ביקורת.

מופיד מרעי: גם הייתי איש ביקורת, הייתי ראש צוות ביקורת במערכת.

מופיד מרעי: אני אומר, אם לא יהיו הכלים לאכיפה, כלים לענישה טובה, וכלים להתמודד עם הבעיה – לא נתמודד עם הבעיה.

מופיד מרעי: נוכל לקיים הרבה מאוד בעיות.

מופיד מרעי: אז לכן אנחנו צריכים להיות פרקטיים יותר מאשר להיות תיאורטיים.

מופיד מרעי: אני מאמין ומכיר את אוסאמה, גם בתפקידיו הקודמים, מכיר את היכולות שלו.

מופיד מרעי: אין ספק שהוא יעשה את זה בצורה טובה.

מופיד מרעי: ואני מאמין שבאמת נצליח לקדם משהו.

מופיד מרעי: תודה.

אפרת רייטן: תודה רבה, חבר הכנסת מרעי.

אפרת רייטן: אני חושבת שאתה מקבל פה סיוע אווירי ויבשתי מכולם בוועדה הזאת.

אפרת רייטן: הנושא הזה הוא כל כך בלב, ובנפש של כולנו.

אפרת רייטן: מאוד מאחלים לך בהצלחה, ורוצים – הצלחתך זו הצלחתנו.

בטיחות בעבודה): הצלחתי - הצלחת כולנו.

אפרת רייטן: שתצליח בהמשך.

אפרת רייטן: אנחנו נקבל ממך עדכונים במהלך העבודה של הוועדה.

אחמד טיבי: מהו השם הרשמי של הוועדה?

אפרת רייטן: הוועדה לעניין בטיחות בעבודה.

אפרת רייטן: בהצלחה.

אפרת רייטן: אני נועלת את הישיבה.

אפרת רייטן: הישיבה נעולה.